Īlons Masks

Īlons Rīvs Masks (; dzimis ) ir Dienvidāfrikas izcelsmes ASV uzņēmējs.Forbes: "The World's Billionaires — Elon Musk" March 2013 Viņš ir plašāk zināms kā SpaceX dibinātājs un PayPal (sākotnēji X.com) līdzdibinātājs. SpaceX viņš ir uzņēmuma izpilddirektors un galvenais projektētājs, bet Tesla Motors viņš ir valdes priekšsēdētājs, izpilddirektors un produktu arhitekts. Īlons Masks ir arī SolarCity valdes priekšsēdētājs un bijis OpenAI dibinātājs un valdes loceklis.

Īlonam Maskam ir bakalaura grāds ekonomikā, kas iegūts Pensilvānijas Universitātē, un otrs bakalaura grāds fizikā no tās pašas augstskolas.

 Dzīvesgājums 
Dzimis 1971. gadā Pretorijā inženiera Erola Maska un viņa sievas Mejas, dzimušas Haldemanes (Maye Haldeman), ģimenē. Pēc vecāku šķiršanās palika dzīvot pie tēva, jau 12 gadu vecumā izveidoja un pārdeva savu pirmo videospēli Blastar. 17 gadu vecumā izceļoja uz Kanādu, tad uz ASV, kur studēja ekonomiku un fiziku Pensilvānijas Universitātē. 1995. gadā iestājās Stenforda Universitātes fizikas doktora studiju programmā, taču jau pēc divām dienām pameta studijas un kopā ar savu brāli Kimbalu nodibināja savu kompāniju Zip2, kuru 1999. gadā pārdeva personālo datoru ražotājam Compaq par 307 miljoniem ASV dolāru.

1999. gadā Masks nodibināja interneta epasta maksājumu uzņēmumu X.com, kas 2000. gadā apvienojās ar konkurējošu uzņēmumu Confinity, kura produktu PayPal 2002. gadā par 1,5 miljardiem dolāru pārdeva interneta uzņēmumam eBay.

2002. gadā viņš nodibināja kosmisko lidojumu uzņēmumu SpaceX, bet 2004. gadā kļuva par galveno investoru īsi pirms tam dibinātajā elektroauto uzņēmumā Tesla.

2015. gadā Īlons Masks bija starp mākslīgā intelekta pētniecības laboratorijas OpenAI dibinātājiem. 2018. gadā viņš atkāpās no uzņēmuma valdes.

2020. gada augustā viņa īpašumu vērtība tika novērtēta ar 85,6 miljardiem ASV dolāru, kas viņu padarīja par 5. bagātāko personu ASV. 2021. gada 7. janvārī ar aptuveni 191 miljardu ASV dolāru vērtiem īpašumiem viņš tika atzīts par pasaulē bagātāko cilvēku.

2024. gadā Masks publiski atbalstīja Donalda Trampa prezidenta kampaņu un ASV Republikāņu partijas kampaņu, kļuva par biežu runātāju Trampa vietā un atbalstīja viņu uzvarētajās 2024. gada ASV prezidenta vēlēšanās. Viņš kļuva par nozīmīgu investoru Trampa kampaņā. Pēc Trampa inaugurācijas 2025. gadā Masku iecēla par ASV valdības efektivitātes departamenta vadītāju, bet jau 29. maijā viņš paziņoja, ka aiziet no Trampa administrācijas. 5. jūlijā Īlons Masks paziņoja, ka dibinās jaunu politisko partiju — "Amerikas partiju" (America party).Īlons Masks paziņo par jaunas partijas dibināšanu lsm.lv 2025. gada 7. jūlijā Augustā Wall Street Journal paziņoja par partijas izveides atlikšanu, lai nešķeltu republikāņus.

 Kritika 
Tāpat viņa publiskā komunikācija, īpaši sociālajā tīklā X (agrāk Twitter), kur viņš dažkārt izsaka pretrunīgus vai impulsīvus paziņojumus, ir radījusi vairākas problēmas. Piemēram, viņa 2018. gada tvīts par Tesla privatizācijas plāniem noveda pie ASV Vērtspapīru un biržu komisijas (SEC) izmeklēšanas un soda.

Arī viņa attieksme pret Covid-19 pandēmiju, tostarp ierobežojumu kritizēšana un vakcīnu efektivitātes apšaubīšana, izraisīja neizpratni.

Runas laikā Donalda Trampa otrajā inaugurācijas parādē Masks sita ar labo roku sev virs sirds un pēc tam divas reizes spēcīgi izstiepa labo roku leņķī uz augšu ar plaukstu uz leju un pirkstiem kopā, tādējādi parādot Hitlera sveicienam līdzīgu žestu, kas izraisīja diskusiju vilni internetā.

Masks pret depresiju regulāri lieto medicīniski atļauto, bet halucinogēno ketamīnu, un viņa oponenti apgalvo, ka viņa lietoto halucinogēnu saraksts ar to neaprobežojas.

 Atsauces 

 Ārējās saites 

 SolarCity oficiālā vietne
 SpaceX oficiālā vietne
 Tesla oficiālā vietne

Kategorija:1971. gadā dzimušie
Kategorija:ASV uzņēmēji
Kategorija:Filantropi